Fizinis pasaulio žemėlapis (vidutinio mastelio)
**Geografija** (sen. gr. γεωγραφία = *geographia*, žodis kilęs iš gr. γεω- = *geo-* 'žemė' ir γράφω = *graphō* 'rašau') – mokslas, kuris tiria Žemės fizinę erdvę ir paviršiaus vystymąsi, taip pat jos fizines savybes bei erdvę ir vietą, kurioje gyvena ir prekiauja žmonės. Nors geografijos tyrimų objektas yra išskirtinai Žemės planeta, daug sąvokų gali būti pritaikomos platesniame kontekste kalbant apie kitus dangaus kūnus (planetologija).

Geografijos istorija
--------------------

Graikai yra pirmoji žinoma civilizacija, aktyviai besidomėjusi geografija kaip mokslu ir filosofija. Pagrindinės asmenybės, prisidėjusios prie geografijos plėtros buvo: Talis iš Mileto, Herodotas, Eratostenas, Hiparchas, Aristotelis, Strabonas ir Ptolemėjas. Pirmąkart terminą γεωγραφία pavartojo III a. pr. m. e. gyvenęs graikų mokslininkas Eratostenas savo knygos pavadinime. Romėnų sudarinėjami naujai atrastų šalių žemėlapiai papildė geografijos žinias naujais metodais.

Viduramžiais graikų ir romėnų žinias palaikė ir gilino arabų mokslininkai Idrisis, Ibn Batuta ir Ibn Chaldūnas.

Po Marko Polo kelionių susidomėjimas geografija Europoje išaugo. Dar labiau geografijos žinių ir teorinių pagrindų prisireikė Renesanso epochoje iki pat XVII a. vykstant didiesiems geografiniams atradimams.

XVIII a. geografija buvo pripažinta atskira disciplina ir tapo tipinės universitetinės programos dalimi.

Šakos
-----

### Fizinė geografija

*Pagrindinis straipsnis – Fizinė geografija*.
Fizinė geografija gilinasi į Žemės mokslus.

* Fizinės geografijos disciplinos mokslų skirtumas:
* Aplinkos vadybaAplinkos vadyba
* BiogeografijaBiogeografija
* GeomorfologijaGeomorfologija
* GlaciologijaGlaciologija
* Hidrologija ir hidrografijaHidrologija ir hidrografija
* Klimatologija ir meteorologijaKlimatologija ir meteorologija
* Kraštovaizdžio ekologijaKraštovaizdžio ekologija
* Kvartero mokslasKvartero mokslas
* OkeanografijaOkeanografija
* Pakrantės geografijaPakrantės geografija
* Pangėjos superžemyno skilimasPaleogeografija
* PedologijaPedologija

### Visuomeninė geografija

*Pagrindinis straipsnis – Visuomeninė geografija*.
Taip pat vadinama žmogaus geografija, antropogeografija. Jos tyrimų objektas – žmoniją formuojantys procesai ir modeliai.

* Visuomeninei geografijai priskiriamos disciplinos:
* Ekonominė geografijaEkonominė geografija
* Interneto geografijaInterneto geografija
* Istorinė geografijaIstorinė geografija
* Kognityvinė geografijaKognityvinė geografija
* Kultūrų geografijaKultūrų geografija
* Miestų geografijaMiestų geografija
* Politinė geografija ir geopolitikaPolitinė geografija ir geopolitika
* Gyventojų geografija arba demografijaGyventojų geografija arba demografija
* Religijų geografijaReligijų geografija
* Socialinė geografijaSocialinė geografija
* Sveikatos geografijaSveikatos geografija
* Transporto geografijaTransporto geografija
* Turizmo geografijaTurizmo geografija
* Vystymosi geografijaVystymosi geografija

Vienos naujausių visuomeninės geografijos tarpdisciplininių mokslo šakų:

* Elgesio geografija
* Kultūrinė teorija
* Feministinė geografija
* Geosofija

### Techninė geografija

*Pagrindinis straipsnis – Techninė geografija*.
Techninė geografija tyrinėja statistinius metodus, įrankius ir techniką erdvinės informacijos surinkimui, analizei, naudojimui ir suvokimui. Tai palyginti nauja geografijos mokslo šaka, dėl to jos išskyrimas kartais yra ginčijamas.

* Techninei geografijai priskiriamos disciplinos:
* Erdvinė analizėErdvinė analizė
* GeodezijaGeodezija
* GeodizainasGeodizainas
* Geografinės informacijos mokslasGeografinės informacijos mokslas
* GeoinformatikaGeoinformatika
* GeomatikaGeomatika
* Kiekybinė geografijaKiekybinė geografija
* Laiko geografijaLaiko geografija
* Statistinė geografijaStatistinė geografija

Lietuvoje
---------

Lietuvoje geografijos mokslo užuomazgų būta 1580 m. kai Vilniaus universitete kaip pagalbinė istorijos disciplina buvo pradėta dėstyti geografija, tačiau pirmasis geografinis leidinys LDK išleistas vėliau – 1613 m. (K. M. Radvilos ir Tomašo Makovskio Lietuvos Didžiosios Kunigaikštystės žemėlapis su nedidele geografijos apybraiža). Kita vertus, aprašomosios geografijos žinių apie Lietuvos teritoriją turėjo dar senovės graikai, o viduramžiais žinias apie Lietuvos geografiją platino su baltais kariaujantys Europos riteriai. Dar vėliau geografijos žinių apie Lietuvą pagausėjo įvairių keliautojų aprašymuose.

Technika
--------

Geografiniai tyrimams ir analizei pagrindą suteikia klausimai „kur" ir „kodėl ten". Atsakydami į tai geografai remiasi fundamentalia prielaida, pagrįsta Toblerio pirmuoji geografijos dėsniu, anot kurio „visa yra susiję su viskuo, bet artimi dalykai yra labiau susiję nei tolimi". Vienas dėsnio pritaikymo pavyzdžių – hipotezė, kad Kauno ir Klaipėdos miestai turėtų vaidinti santykinai svarbesnį vaidmenį atitinkamai vidurio ir vakarų Lietuvos regionuose, tuo tarpu Vilnius turėtų būti svarbiausiu traukos centru rytų
Lietuvoje ir savivaldybėse. Žemėlapiai vaidina esminį vaidmenį nustatant erdvinius ryšius. Pastaraisiais metais geografinėje analizėje klasikinę kartografiją pakeitė geografinė informacinė sistema (GIS).

Organizacijos
-------------

Pasaulio geografus vienija Tarptautinė geografų sąjunga. Seniausios geografų draugijos – Prancūzijos (įkurta 1821 m.), Vokietijos (įkurta 1828 m.), Didžiosios Britanijos (įkurta 1830 m.), Rusijos geografų draugija (įkurta 1845 m.), Amerikos geografų draugija (įkurta 1851 m.) Lietuvoje Lietuvos geografų draugija įsteigta 1934 m. Europos geografus vienija 1987 m. įkurta Europos geografų asociacija.

Taip pat skaitykite
-------------------

* Šalių sąrašas
* Žemynai

Šaltiniai
---------

1. ↑  Diercke, Wörterbuch der Allgemeinen Geographie (vokiečių)
2. ↑  Blotevogel: *Geographie*, S. 15 (vokiečių)
3. ↑  Burt, Tim (2009). *Key Concepts in Geography: Scale, Resolution, Analysis, and Synthesis in Physical Geography* (2 ed.). John Wiley & Sons. pp. 85–96. ISBN 978-1-4051-9146-3.
4. ↑  Dahlman, Carl; Renwick, William (2014). *Introduction to Geography: People, Places & Environment* (6 ed.). Pearson. ISBN 9780137504510.
5. ↑  Johnston, Ron (2000). "Human Geography". In Johnston, Ron; Gregory, Derek; Pratt, Geraldine et al.. *The Dictionary of Human Geography*. Oxford: Blackwell. pp. 353–60.
6. ↑  Sala, Maria (2009). *Geography Volume I* (1 ed.). Oxford, United Kingdom: EOLSS UNESCO. ISBN 978-1-84826-960-6.
7. ↑  Sala, Maria (2009). *GEOGRAPHY – Vol. I: Geography* (PDF). Encyclopedia of Life Support Systems UNESCO. Nuoroda tikrinta 30 December 2022.
8. ↑  Ormeling, Ferjan (2009). *GEOGRAPHY – Vol. II: Technical Geography Core concepts in the mapping sciences* (PDF). EOLSS UNESCO. p. 482. ISBN 978-1-84826-960-6.
9. ↑  Česnulevičius, Algimantas, Baubinas, Ričardas. Geografija Lietuvoje (VLE)
10. ↑  Tobler, Waldo (1970). „A Computer Movie Simulating Urban Growth in the Detroit Region" (PDF). *Economic Geography* **46**: 234–240. JSTOR 143141. doi:10.2307/143141. Suarchyvuotas originalas (PDF) 2019-03-08. Nuoroda tikrinta 2022-07-22.  Nežinomas parametras `|s2cid=` ignored (pagalba); Nežinomas parametras `|url-status=` ignored (pagalba)
11. ↑  Tobler, Waldo (2004). „On the First Law of Geography: A Reply". *Annals of the Association of American Geographers* **94** (2): 304–310. doi:10.1111/j.1467-8306.2004.09402009.x. Suarchyvuotas originalas 2022-06-21. Nuoroda tikrinta 2022-07-22.  Nežinomas parametras `|s2cid=` ignored (pagalba); Nežinomas parametras `|url-status=` ignored (pagalba)
12. ↑  GEOGRAFIJOS METRAŠTIS ANNALES GEOGRAPHICAE 50, Lietuvos geografų draugija, Lietuvos socialinių tyrimų centras, 2007 m. Vilnius
13. ↑  „AGS History". 2009-02-26. Suarchyvuotas originalas 2009-02-26. Nuoroda tikrinta 2021-10-11.

Nuorodos
--------

Portal

**Vikisritis: *Geografija***

* National Geographic Online (angliškai)
* Tarptautinė geografijos sąjunga

|  |  |
| --- | --- |
|  | **Vikiteka: Geografija** – vaizdinė ir garsinė medžiaga  |

Vikižodynas 

Laisvajame žodyne yra terminas **Geografija**